GREECE: TRAVEL, HOSPITALITY & TASTE
Από την ελληνική εμπειρία στην ινδική αγορά. 
Από την αυθεντική γεύση στη νέα επιχειρηματική συνεργασία.
Το Γραφείο ΟΕΥ Νέου Δελχί προσκαλεί την ελληνική επιχειρηματική κοινότητα να συμμετάσχει σε μια κοινή προσπάθεια ανάδειξης της Ελλάδας και των ελληνικών επιχειρηματικών ευκαιριών στην Ινδία.
CONCEPT PARER
Call for Expression of Interest

GREECE: TRAVEL, HOSPITALITY & TASTE
Η Ελλάδα ταξιδεύει στην Ινδία – Τουρισμός, Φιλοξενία και Ελληνική Γαστρονομία

Πρόσκληση εκδήλωσης ενδιαφέροντος προς ελληνικές επιχειρήσεις και φορείς
ΠΡΟΘΕΣΜΙΑ ΑΠΑΝΤΗΣΗΣ: 20 Νοεμβρίου 2026
Νέο Δελχί, 11 Δεκεμβρίου 2026 (προτεινόμενη ημερομηνία)
1. Η πρωτοβουλία
Το Γραφείο Οικονομικών και Εμπορικών Υποθέσεων (ΟΕΥ) της Πρεσβείας της Ελλάδος στο Νέο Δελχί αναλαμβάνει την πρωτοβουλία διοργάνωσης μιας στοχευμένης δράσης εξωστρέφειας με τίτλο «Greece: Travel, Hospitality & Taste», με στόχο την προβολή της Ελλάδας στην ινδική αγορά ως προορισμού υψηλής ταξιδιωτικής αξίας, αυθεντικών εμπειριών, ποιοτικής φιλοξενίας και εξαιρετικής γαστρονομίας.
Η εκδήλωση φιλοδοξεί να αποτελέσει μια ουσιαστική πλατφόρμα γνωριμίας και επιχειρηματικής διασύνδεσης μεταξύ ελληνικών επιχειρήσεων και φορέων και επιλεγμένων Ινδών επαγγελματιών του τουρισμού, της ξενοδοχειακής βιομηχανίας, της εστίασης και του εμπορίου τροφίμων και ποτών.
Κεντρική ιδέα της δράσης είναι ότι η γνωριμία με την Ελλάδα δεν περιορίζεται στην επίσκεψη σε έναν προορισμό. Είναι μια ολοκληρωμένη εμπειρία που συνδέει τον τόπο, τον πολιτισμό, τη φιλοξενία, τις γεύσεις και τα προϊόντα του.
2. Γιατί η Ινδία – Γιατί τώρα;
Η Ινδία αποτελεί μια αγορά με ιδιαίτερη δυναμική για τον ελληνικό τουρισμό και τα ελληνικά προϊόντα, καθώς η αυξανόμενη ταξιδιωτική κινητικότητα, η διεύρυνση της μεσαίας και ανώτερης εισοδηματικής τάξης και η ενίσχυση των διεθνών αεροπορικών συνδέσεων δημιουργούν νέες προοπτικές συνεργασίας.
Παράλληλα, η έναρξη των απευθείας αεροπορικών συνδέσεων της IndiGo μεταξύ Νέου Δελχί, Μουμπάι και Αθήνας από τον Ιανουάριο του 2026 ενισχύει σημαντικά την προσβασιμότητα της ελληνικής αγοράς. 
Σημειώνεται δε ότι, σύμφωνα με στοιχεία του ΕΟΤ, το 2025 οι αφίξεις από Ινδία στο Ελ. Βενιζέλος έφτασαν τις 102.489, ενώ για το 2026 (Ιαν.-Αυγ.) σύμφωνα με στοιχεία του Ελ. Βενιζέλος, οι αφίξεις από Ινδία στην Ελλάδα ήταν 84.000 με ετήσια αύξηση 25,9%.
Η ινδική αγορά παρουσιάζει ενδιαφέρον όχι μόνο για τον παραδοσιακό τουρισμό αναψυχής, αλλά και για:
· Ταξίδια υψηλής αξίας και εξατομικευμένες ταξιδιωτικές εμπειρίες.
· Γάμους και ταξίδια ειδικών περιστάσεων (destination weddings).
· Πολιτιστικό, γαστρονομικό και οινοτουρισμό.
· Ταξίδια καθ’ όλη τη διάρκεια του έτους και θεματικές διαδρομές.
· Συνέδρια, εταιρικές εκδηλώσεις και ταξίδια κινήτρων (MICE).
· Κινηματογραφικός τουρισμός (γυρίσματα ταινιών)
Ταυτόχρονα, η αυξανόμενη παρουσία διεθνών ξενοδοχειακών ομίλων και η ανάπτυξη του οργανωμένου τομέα εστίασης στην Ινδία δημιουργούν ευκαιρίες για την εισαγωγή και εμπορική αξιοποίηση επιλεγμένων ελληνικών τροφίμων και ποτών.
3. Τι θα περιλαμβάνει η εκδήλωση;
Η εκδήλωση θα πραγματοποιηθεί στους χώρους της Πρεσβείας της Ελλάδος στο Νέο Δελχί και θα έχει επιλεγμένο, επαγγελματικό και διαδραστικό χαρακτήρα, με εκτιμώμενη συμμετοχή περίπου 50 επιλεγμένων προσκεκλημένων.
Θα απευθύνεται σε Ινδούς επαγγελματίες και επιχειρηματίες από τους ακόλουθους κλάδους:
· Ταξιδιωτικά γραφεία, tour operators και εταιρείες διαχείρισης προορισμών.
· Διοργανωτές γάμων και επαγγελματικών εκδηλώσεων.
· Ξενοδοχειακούς ομίλους, στελέχη προμηθειών και επαγγελματίες HoReCa.
· Εισαγωγείς και διανομείς τροφίμων, ποτών και προϊόντων delicatessen.
· Chefs, επαγγελματίες γαστρονομίας και εκπροσώπους εξειδικευμένων μέσων ενημέρωσης.
· Επιλεγμένους θεσμικούς και επιχειρηματικούς φορείς.
Το πρόγραμμα θα συνδυάζει:
Travel Greece – Ανακαλύψτε την Ελλάδα
Παρουσίαση ελληνικών προορισμών και εμπειριών, με έμφαση στον πολιτισμό, την αυθεντικότητα, τις ιδιαίτερες ταξιδιωτικές διαδρομές, τον γαστρονομικό και οινοτουρισμό, τους γάμους και τον τουρισμό υψηλής αξίας.
Taste Greece – Γνωρίστε τις ελληνικές γεύσεις
Επιμελημένη παρουσίαση και γευσιγνωσία επιλεγμένων ελληνικών προϊόντων, με ανάδειξη της ποιότητας, της προέλευσης, της παράδοσης και της σύνδεσής τους με τις περιοχές παραγωγής.

Greek Quality & Authenticity – Η αξία της ελληνικής προέλευσης
Ειδική ενημέρωση για τα ελληνικά προϊόντα Προστατευόμενης Ονομασίας Προέλευσης (ΠΟΠ) και Προστατευόμενης Γεωγραφικής Ένδειξης (ΠΓΕ), τη σημασία της πιστοποιημένης προέλευσης και τη διαφοροποίησή τους στη διεθνή αγορά.
Business Networking – Δημιουργώντας νέες συνεργασίες
Στοχευμένες επαγγελματικές συναντήσεις και ανταλλαγή πληροφοριών μεταξύ ελληνικών και ινδικών επιχειρήσεων, με σκοπό τη διερεύνηση συγκεκριμένων εμπορικών και επιχειρηματικών συνεργασιών.
4. Ποιες ελληνικές επιχειρήσεις και φορείς ενδιαφερόμαστε να συμμετάσχουν;
Το Γραφείο ΟΕΥ Νέου Δελχί απευθύνει ανοικτή πρόσκληση εκδήλωσης ενδιαφέροντος σε ελληνικές επιχειρήσεις, παραγωγούς, εξαγωγείς, επαγγελματικές ενώσεις και θεσμικούς φορείς που επιθυμούν να διερευνήσουν ή να αναπτύξουν την παρουσία τους στην ινδική αγορά.
Α. Τουρισμός και ταξιδιωτικές υπηρεσίες
· Ξενοδοχειακές επιχειρήσεις και τουριστικά συγκροτήματα.
· Τουριστικοί οργανισμοί και tour operators.
· Εταιρείες διοργάνωσης γάμων και εκδηλώσεων.
· Εταιρείες παροχής εξειδικευμένων τουριστικών εμπειριών.
· Περιφέρειες, Δήμοι και οργανισμοί τουριστικής προβολής.
· Επιχειρήσεις πολιτιστικού, γαστρονομικού και οινοτουρισμού.
Β. Τρόφιμα, ποτά και ελληνική γαστρονομία
Ιδιαίτερο ενδιαφέρον παρουσιάζουν επιχειρήσεις με εξαγωγικό προσανατολισμό και προϊόντα υψηλής ποιότητας, όπως:
· Εξαιρετικό παρθένο ελαιόλαδο και επιτραπέζιες ελιές.
· Φέτα και επιλεγμένα τυροκομικά προϊόντα.
· Μαστίχα Χίου και προϊόντα με βάση τη μαστίχα.
· Ελληνικά κρασιά και αποστάγματα.
· Μέλι, βότανα, αρωματικά φυτά και παραδοσιακά προϊόντα.
· Προϊόντα delicatessen και σύγχρονα ελληνικά τρόφιμα υψηλής προστιθέμενης αξίας.
Ιδιαίτερη προτεραιότητα θα δοθεί σε πιστοποιημένα προϊόντα ΠΟΠ/ΠΓΕ, καθώς και σε επιχειρήσεις που μπορούν να τεκμηριώσουν την ποιότητα, την προέλευση και την εξαγωγική τους ετοιμότητα.
5. Με ποιους τρόπους μπορείτε να συμμετάσχετε;
Η συμμετοχή μπορεί να προσαρμοστεί στις δυνατότητες και τους στόχους κάθε επιχείρησης ή φορέα.
Ειδικότερα, προβλέπονται οι ακόλουθες δυνατότητες:
1. Φυσική παρουσία: Συμμετοχή εκπροσώπου της επιχείρησης ή του φορέα στην εκδήλωση στο Νέο Δελχί και παρουσίαση των δραστηριοτήτων και των προϊόντων του.
2. Αποστολή προϊόντων και δειγμάτων: Διάθεση επιλεγμένων προϊόντων για την επιμελημένη παρουσίαση και τη γευσιγνωσία κατά τη διάρκεια της εκδήλωσης.
3. Ψηφιακή συμμετοχή: Παροχή ενημερωτικού, οπτικοακουστικού και προωθητικού υλικού, καθώς και δυνατότητα εξ αποστάσεως συμμετοχής σε προγραμματισμένες επαγγελματικές επαφές.
4. Θεσμική και κλαδική υποστήριξη: Συνεργασία με επιμελητήρια, περιφέρειες, συνδέσμους, ενώσεις παραγωγών και οργανισμούς εξωστρέφειας για την ενημέρωση και κινητοποίηση των μελών τους.
Η φυσική παρουσία ελληνικών επιχειρήσεων δεν αποτελεί προϋπόθεση συμμετοχής. Ειδικότερα, επιχειρήσεις που δεν έχουν ακόμη δραστηριοποιηθεί στην Ινδία μπορούν να αξιοποιήσουν τη δράση ως πρώτο βήμα διερεύνησης της αγοράς.
6. Τι προσφέρει η συμμετοχή;
Η πρωτοβουλία του Γραφείου ΟΕΥ Νέου Δελχί αποσκοπεί στη δημιουργία ουσιαστικών ευκαιριών επιχειρηματικής διασύνδεσης και όχι απλώς στην προβολή προϊόντων και υπηρεσιών.
Οι συμμετέχοντες θα έχουν τη δυνατότητα:
· Να παρουσιάσουν την επιχείρηση, τα προϊόντα ή τις υπηρεσίες τους σε επιλεγμένο κοινό Ινδών επαγγελματιών.
· Να αποκτήσουν άμεση εικόνα των αναγκών και των προτιμήσεων της ινδικής αγοράς.
· Να διερευνήσουν συνεργασίες με Ινδούς εισαγωγείς, διανομείς, ξενοδοχειακούς ομίλους και ταξιδιωτικούς οργανισμούς.
· Να αναπτύξουν επαφές για πιθανές εμπορικές συμφωνίες, προμήθειες και μελλοντικές συνεργασίες.
· Να ενισχύσουν την αναγνωρισιμότητα της ελληνικής επιχειρηματικής παρουσίας στην Ινδία.
· Να αξιοποιήσουν την υποστήριξη και το δίκτυο επαφών του Γραφείου ΟΕΥ Νέου Δελχί για τη διερεύνηση της τοπικής αγοράς.
Το Γραφείο ΟΕΥ θα αναλάβει τον συντονισμό της δράσης, την επιλογή και πρόσκληση των κατάλληλων Ινδών επαγγελματιών, καθώς και την οργάνωση στοχευμένων επαγγελματικών συναντήσεων, όπου αυτό είναι εφικτό.
Η παρακολούθηση των επαφών θα συνεχιστεί και μετά την εκδήλωση, με στόχο τη διευκόλυνση της επικοινωνίας και την ανάδειξη συγκεκριμένων δυνατοτήτων συνεργασίας.
7. Πρόσκληση εκδήλωσης ενδιαφέροντος
Το Γραφείο ΟΕΥ Νέου Δελχί καλεί τις ελληνικές επιχειρήσεις και τους αρμόδιους θεσμικούς και κλαδικούς φορείς να εκδηλώσουν το ενδιαφέρον τους για συμμετοχή στην πρωτοβουλία.
Προκειμένου να διαμορφωθεί το περιεχόμενο της εκδήλωσης με βάση τις πραγματικές δυνατότητες και το ενδιαφέρον της ελληνικής επιχειρηματικής κοινότητας, παρακαλούνται οι ενδιαφερόμενοι να ενημερώσουν το Γραφείο σχετικά με:
· Την επιθυμία συμμετοχής τους στη δράση.
· Το ενδιαφέρον τους για την ινδική αγορά και τυχόν υφιστάμενη επιχειρηματική παρουσία ή συνεργασίες.
· Τα προϊόντα ή τις υπηρεσίες που επιθυμούν να προβάλουν.
· Τη δυνατότητα φυσικής ή εξ αποστάσεως συμμετοχής.
· Τη δυνατότητα διάθεσης προϊόντων, δειγμάτων ή ενημερωτικού υλικού.
· Τυχόν συγκεκριμένες επιχειρηματικές επαφές ή συνεργασίες που επιθυμούν να διερευνήσουν.
Η εκδήλωση ενδιαφέροντος θα συμβάλει στον καλύτερο σχεδιασμό της δράσης και στην επιλογή των κατάλληλων θεματικών παρουσιάσεων, προϊόντων και επιχειρηματικών συναντήσεων.
Καταληκτική ημερομηνία εκδήλωσης ενδιαφέροντος: 20 Νοεμβρίου 2026.
8. Επικοινωνία
Πρεσβεία της Ελλάδος στο Νέο Δελχί, Ινδία 
Γραφείο Οικονομικών και Εμπορικών Υποθέσεων (ΟΕΥ)
ecocom-newdelhi@mfa.gr 
Τίτλος δράσης: Greece: Travel, Hospitality & Taste
Προτεινόμενη ημερομηνία: 11 Δεκεμβρίου 2026
Για εκδήλωση ενδιαφέροντος, πληροφορίες και διευκρινίσεις, οι ενδιαφερόμενοι μπορούν να επικοινωνούν με το Γραφείο ΟΕΥ μέσω των επίσημων στοιχείων επικοινωνίας της Πρεσβείας: https://agora.mfa.gr/ta-grafeia-oikonomikon-emporikon-upotheseon/office/837


Θα σας παρακαλούμε συμπληρώσατε το παρακάτω ερωτηματολόγιο για να μας βοηθήσετε να προετοιμάσουμε καλύτερα την εν λόγω δράση αλλά και ανάλογες δράσεις στο μέλλον.



ΕΡΩΤΗΜΑΤΟΛΟΓΙΟ ΕΚΔΗΛΩΣΗΣ ΕΞΩΣΤΡΕΦΕΙΑΣ
Ελλάδα – Νέο Δελχί, Ινδία
Προβολή της Ελλάδας ως τουριστικού και γαστρονομικού προορισμού και ανάδειξη ελληνικών προϊόντων
Σκοπός της έρευνας
Σκοπός του παρόντος ερωτηματολογίου είναι η καταγραφή του ενδιαφέροντος ελληνικών επιχειρήσεων και φορέων για συμμετοχή σε εκδήλωση εξωστρέφειας στο Νέο Δελχί της Ινδίας, με αντικείμενο την προβολή της Ελλάδας ως ελκυστικού τουριστικού και γαστρονομικού προορισμού, καθώς και την προώθηση ποιοτικών ελληνικών προϊόντων διατροφής και ποτών, με ιδιαίτερη έμφαση στα προϊόντα ΠΟΠ και ΠΓΕ.
Οι πληροφορίες θα αξιοποιηθούν για τον σχεδιασμό της εκδήλωσης, την επιλογή των συμμετεχόντων, την οργάνωση δράσεων προβολής και γευσιγνωσίας και τη διερεύνηση δυνατοτήτων επιχειρηματικών συνεργασιών στην αγορά της Ινδίας.

ΕΝΟΤΗΤΑ Α. ΣΤΟΙΧΕΙΑ ΕΠΙΧΕΙΡΗΣΗΣ / ΦΟΡΕΑ
1. Επωνυμία επιχείρησης ή φορέα:
2. Ονοματεπώνυμο υπευθύνου επικοινωνίας:
3. Θέση / ιδιότητα:
4. Έδρα επιχείρησης / φορέα:
· Πόλη:
· Περιφέρεια:
· Χώρα:
5. Στοιχεία επικοινωνίας:
· Τηλέφωνο:
· Email:
· Ιστοσελίδα:
· Προφίλ κοινωνικών δικτύων:
6. Νομική μορφή / τύπος φορέα:
· Ιδιωτική επιχείρηση
· Παραγωγός / αγροτική επιχείρηση
· Αγροτικός συνεταιρισμός / ομάδα παραγωγών
· Επιμελητήριο / επαγγελματικός φορέας
· Δημόσιος ή θεσμικός φορέας
· Ξενοδοχειακή / τουριστική επιχείρηση
· Άλλο: __________
ΕΝΟΤΗΤΑ Β. ΚΛΑΔΟΣ ΔΡΑΣΤΗΡΙΟΤΗΤΑΣ
7. Σε ποιον κλάδο δραστηριοποιείται η επιχείρησή σας;
· Τουρισμός και ταξιδιωτικές υπηρεσίες
· Ξενοδοχεία και καταλύματα
· Τουριστικά γραφεία / Tour Operators
· Εστίαση και φιλοξενία (HoReCa)
· Παραγωγή τροφίμων
· Παραγωγή ποτών
· Εξαγωγή και εμπορία αγροδιατροφικών προϊόντων
· Αγροτική παραγωγή
· Γαστρονομία και γαστρονομικός τουρισμός
· Άλλο: __________
8. Περιγράψτε συνοπτικά τη δραστηριότητα και τα βασικά ανταγωνιστικά πλεονεκτήματα της επιχείρησής σας.
ΕΝΟΤΗΤΑ Γ. ΕΞΑΓΩΓΙΚΗ ΔΡΑΣΤΗΡΙΟΤΗΤΑ ΚΑΙ ΠΑΡΟΥΣΙΑ ΣΤΗΝ ΙΝΔΙΑ
9. Διαθέτει η επιχείρησή σας εξαγωγική δραστηριότητα;
· Ναι
· Όχι
· Βρίσκεται σε στάδιο προετοιμασίας
10. Σε ποιες αγορές του εξωτερικού δραστηριοποιείστε σήμερα;
11. Έχετε ήδη εμπορική παρουσία στην Ινδία;
· Ναι, με ενεργές εξαγωγές
· Ναι, μέσω εισαγωγέα / διανομέα
· Ναι, μέσω συνεργασιών ή αντιπροσώπευσης
· Όχι, αλλά ενδιαφερόμαστε να εισέλθουμε στην αγορά
· Όχι, και δεν αποτελεί προς το παρόν στόχο μας
12. Εάν έχετε παρουσία στην Ινδία, παρακαλούμε περιγράψτε:
· Προϊόντα ή υπηρεσίες που διαθέτετε.
· Υφιστάμενους συνεργάτες / εισαγωγείς / διανομείς.
· Περιοχές δραστηριοποίησης.
· Τυχόν δυσκολίες ή ανάγκες υποστήριξης.
13. Ποιο είναι το επίπεδο ενδιαφέροντός σας για ανάπτυξη συνεργασιών στην ινδική αγορά;
· Πολύ υψηλό
· Υψηλό
· Μέτριο
· Χαμηλό
· Δεν μας ενδιαφέρει προς το παρόν
ΕΝΟΤΗΤΑ Δ. ΑΝΤΙΚΕΙΜΕΝΟ ΠΡΟΒΟΛΗΣ – ΕΛΛΗΝΙΚΑ ΠΡΟΪΟΝΤΑ
14. Ποια προϊόντα ή υπηρεσίες επιθυμείτε να παρουσιάσετε στην εκδήλωση;
15. Εφόσον δραστηριοποιείστε στον αγροδιατροφικό τομέα, σε ποιες κατηγορίες ανήκουν τα προϊόντα σας;
· Ελαιόλαδο και επιτραπέζιες ελιές
· Τυροκομικά και γαλακτοκομικά
· Μέλι και προϊόντα κυψέλης
· Οίνος και αμπελοοινικά προϊόντα
· Αποστάγματα και άλλα ποτά
· Αρωματικά και φαρμακευτικά φυτά
· Βότανα και μπαχαρικά
· Φρούτα και μεταποιημένα προϊόντα
· Ξηροί καρποί
· Παραδοσιακά τρόφιμα και γλυκίσματα
· Αρτοσκευάσματα και προϊόντα ζύμης
· Άλλο: __________
16. Διαθέτουν τα προϊόντα σας πιστοποίηση ΠΟΠ ή ΠΓΕ;
· ΠΟΠ
· ΠΓΕ
· Και τις δύο κατηγορίες
· Άλλες πιστοποιήσεις ποιότητας
· Όχι
17. Εάν διαθέτετε προϊόντα ΠΟΠ / ΠΓΕ, παρακαλούμε αναφέρετε:
· Ονομασία προϊόντος.
· Κατηγορία πιστοποίησης (ΠΟΠ ή ΠΓΕ).
· Περιοχή παραγωγής.
· Βασικά χαρακτηριστικά και στοιχεία διαφοροποίησης.
· Διαθέσιμη ποσότητα παραγωγής / δυνατότητα προμήθειας.
18. Διαθέτετε άλλες πιστοποιήσεις ή συστήματα διασφάλισης ποιότητας;
· Βιολογική πιστοποίηση
· ISO
· HACCP
· IFS / BRC
· Άλλη: __________
19. Ποια είναι τα βασικά ανταγωνιστικά πλεονεκτήματα των προϊόντων ή υπηρεσιών σας;
· Ελληνική προέλευση
· Ποιότητα και αυθεντικότητα
· Παραδοσιακή μέθοδος παραγωγής
· Πιστοποίηση ΠΟΠ / ΠΓΕ
· Βιολογική παραγωγή
· Καινοτομία και διαφοροποίηση
· Βιωσιμότητα
· Άλλο: __________
ΕΝΟΤΗΤΑ Ε. ΤΟΥΡΙΣΜΟΣ – ΓΑΣΤΡΟΝΟΜΙΑ – ΕΛΛΗΝΙΚΗ ΕΜΠΕΙΡΙΑ
20. Εάν δραστηριοποιείστε στον τουρισμό, ποιες υπηρεσίες ή εμπειρίες επιθυμείτε να προβάλετε στην ινδική αγορά;
· Πολυτελής τουρισμός (Luxury Tourism)
· Τουρισμός αναψυχής και διακοπών
· Πολιτιστικός και ιστορικός τουρισμός
· Θρησκευτικός τουρισμός
· Γαστρονομικός και οινικός τουρισμός
· Γαμήλιος τουρισμός και ταξίδια Honeymoon
· Τουρισμός ευεξίας (Wellness)
· Συνεδριακός τουρισμός (MICE)
· Θαλάσσιος τουρισμός
· Εναλλακτικός και βιωματικός τουρισμός
· Άλλο: __________
21. Ποιες ελληνικές γαστρονομικές εμπειρίες θα μπορούσατε να παρουσιάσετε;
· Γευσιγνωσία ελληνικών προϊόντων
· Παρουσίαση ελληνικής κουζίνας
· Παραδοσιακές συνταγές και τοπικές γεύσεις
· Pairing ελληνικών κρασιών και τροφίμων
· Live cooking / επιδείξεις μαγειρικής
· Παρουσίαση προϊόντων ΠΟΠ / ΠΓΕ
· Γαστρονομικές διαδρομές και επισκέψιμοι παραγωγοί
· Άλλο: __________
ΕΝΟΤΗΤΑ ΣΤ. ΤΡΟΠΟΣ ΣΥΜΜΕΤΟΧΗΣ ΣΤΗΝ ΕΚΔΗΛΩΣΗ
22. Με ποιον τρόπο ενδιαφέρεστε να συμμετάσχετε;
· Με φυσική παρουσία εκπροσώπου της επιχείρησης.
· Με φυσική παρουσία και έκθεση προϊόντων.
· Με αποστολή δειγμάτων προϊόντων.
· Με συμμετοχή σε γευσιγνωσία / παρουσίαση.
· Με ψηφιακή συμμετοχή.
· Μέσω ενημερωτικού υλικού και εταιρικής παρουσίασης.
· Με συνδυασμό των παραπάνω.
23. Θα μπορούσατε να διαθέσετε δείγματα προϊόντων για την εκδήλωση;
· Ναι
· Όχι
· Υπό προϋποθέσεις
24. Εάν ναι, παρακαλούμε προσδιορίστε:
· Προϊόντα και κωδικούς.
· Ποσότητες δειγμάτων.
· Ανάγκες συντήρησης (ψύξη, κατάψυξη κ.λπ.).
· Ειδικές απαιτήσεις μεταφοράς ή παρουσίασης.
25. Διαθέτετε υλικό προβολής στην αγγλική γλώσσα;
· Εταιρικό προφίλ
· Κατάλογο προϊόντων / υπηρεσιών
· Τεχνικά φυλλάδια
· Παρουσιάσεις
· Φωτογραφίες / βίντεο
· Υλικό με πληροφορίες για ΠΟΠ / ΠΓΕ
· Δεν διαθέτουμε ακόμη υλικό στην αγγλική γλώσσα
ΕΝΟΤΗΤΑ Ζ. ΕΜΠΟΡΙΚΟΙ ΣΤΟΧΟΙ ΚΑΙ ΕΠΙΔΙΩΚΟΜΕΝΕΣ ΣΥΝΕΡΓΑΣΙΕΣ
26. Ποιες κατηγορίες συνεργατών επιθυμείτε να προσεγγίσετε στην Ινδία;
· Εισαγωγείς τροφίμων και ποτών
· Χονδρέμποροι και διανομείς
· Αλυσίδες λιανικής και supermarkets
· Εξειδικευμένα καταστήματα τροφίμων
· Ξενοδοχειακές μονάδες
· Εστιατόρια και επιχειρήσεις HoReCa
· Chefs και επαγγελματίες γαστρονομίας
· Τουριστικά γραφεία και Tour Operators
· Ταξιδιωτικοί πράκτορες και Destination Management Companies
· Αεροπορικές εταιρείες
· Θεσμικοί και επιχειρηματικοί φορείς
· Άλλο: __________
27. Ποιοι είναι οι βασικοί εμπορικοί στόχοι σας από τη συμμετοχή;
· Εύρεση νέων εισαγωγέων / διανομέων.
· Ανάπτυξη εξαγωγών προς την Ινδία.
· Διερεύνηση συνεργασιών με ξενοδοχεία και εστιατόρια.
· Προώθηση προϊόντων ΠΟΠ / ΠΓΕ.
· Ανάπτυξη τουριστικών συνεργασιών.
· Προβολή και ενίσχυση του brand της επιχείρησης.
· Διερεύνηση της αγοράς και των καταναλωτικών τάσεων.
· Δημιουργία νέων εμπορικών συμφωνιών.
28. Ενδιαφέρεστε για προγραμματισμένες B2B συναντήσεις με Ινδούς επαγγελματίες;
· Ναι
· Όχι
· Θα θέλαμε περισσότερες πληροφορίες
29. Ποιες συγκεκριμένες επιχειρήσεις ή κατηγορίες επαγγελματιών θα θέλατε να συναντήσετε;
30. Ποια είναι τα σημαντικότερα ζητήματα στα οποία χρειάζεστε υποστήριξη για την είσοδο στην ινδική αγορά;
· Ενημέρωση για κανονισμούς εισαγωγής.
· Πιστοποιήσεις και απαιτήσεις επισήμανσης.
· Δασμολογικά και τελωνειακά θέματα.
· Εύρεση κατάλληλων εισαγωγέων / διανομέων.
· Διερεύνηση καταναλωτικής ζήτησης.
· Προσαρμογή προϊόντων και συσκευασιών.
· Προβολή και marketing.
· Άλλο: __________
ΕΝΟΤΗΤΑ Η. ΠΡΟΣΘΕΤΕΣ ΠΛΗΡΟΦΟΡΙΕΣ ΚΑΙ ΠΡΟΤΑΣΕΙΣ
31. Ποιες πρόσθετες δράσεις θεωρείτε ότι θα ενίσχυαν την αποτελεσματικότητα της ελληνικής παρουσίας στο Νέο Δελχί;
· Παρουσίαση ελληνικών προϊόντων.
· Οργανωμένες γευσιγνωσίες.
· Ελληνική γαστρονομική εκδήλωση / δείπνο.
· B2B συναντήσεις.
· Παρουσίαση ελληνικών τουριστικών προορισμών.
· Συνάντηση με Ινδούς τουριστικούς πράκτορες.
· Συμμετοχή δημοσιογράφων και influencers.
· Προβολή μέσω ψηφιακών μέσων.
· Άλλο: __________
32. Ποιες είναι οι προσδοκίες σας από τη συμμετοχή στην εκδήλωση;
33. Υπάρχουν άλλες προτάσεις ή ειδικές απαιτήσεις που θα θέλατε να ληφθούν υπόψη;

ΕΝΟΤΗΤΑ Θ. ΕΠΙΒΕΒΑΙΩΣΗ ΕΝΔΙΑΦΕΡΟΝΤΟΣ
34. Επιβεβαιώνετε το ενδιαφέρον σας για συμμετοχή στην εκδήλωση;
· Ναι, με φυσική παρουσία.
· Ναι, με αποστολή προϊόντων / δειγμάτων.
· Ναι, με ψηφιακή συμμετοχή.
· Ναι, υπό προϋποθέσεις.
· Όχι προς το παρόν.
35. Παρακαλούμε επισυνάψτε, εφόσον είναι διαθέσιμα:
· Εταιρικό προφίλ.
· Κατάλογο προϊόντων / υπηρεσιών.
· Φωτογραφίες προϊόντων.
· Πιστοποιήσεις ΠΟΠ / ΠΓΕ και λοιπές πιστοποιήσεις.
· Ενημερωτικό και προωθητικό υλικό.
36. Πρόσθετες παρατηρήσεις:

Ευχαριστούμε θερμά για τη συνεργασία και το ενδιαφέρον σας.
Η συμμετοχή σας συμβάλλει στην ενίσχυση της ελληνικής επιχειρηματικής εξωστρέφειας και στην ανάδειξη της Ελλάδας ως ενός ξεχωριστού τουριστικού και γαστρονομικού προορισμού στην αγορά της Ινδίας.

